Grundstødningen skyldtes højst sandsynligt for lav vandstand og for lav fart, oplyser Søværnets Operative Kommando, der betegner grundstødningen som udramatisk. Skibet er i dag forsøgt bragt flot, men det er opgivet. Miljøskibet Mette Miljø har det meste af dagen været på stedet, og herfra lyder meldingen, at der ikke umiddelbart er nogen fare for forurening. Nu er det op til rederiet at lave en bjærgningsplan, så det 90 meter lange fragtskib kan komme videre. - Hvornår skibet bliver bjærget kan vi ikke sige noget om, det er op til rederiet og kommer an på, hvor travlt de her, siger den vaghavende officer hos SOK.

Referat:
Et større fragtskib gik natten til lørdag på grund tre sømil øst for indsejlingen til Mariager Fjord. Skibet er lastet med over 3.000 tons salt. Hvornår det bliver bjærget er op til rederiet.